| Atelopus limosus |
| --- |
| Femia (terras altas) |
| Estado de conservación |
| En perigoEn perigo |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Amphibia |
| Orde: | Anura |
| Suborde: | Neobatrachia |
| Familia: | Bufonidae |
| Xénero: | ***Atelopus*** |
| Especie: | ***A. limosus*** |

 |
| Nome binomial |
| '**Atelopus limosus'**Ibáñez, Jaramillo & Solís, 1995 |

Amplexo de *A. limosus*.
***Atelopus limosus*** é unha especie de sapo da familia Bufonidae endémica de Panamá, onde lle dan o nome de *sapo Limosa*. Os seus hábitats naturais son as beiras de regatos en bosques de terras baixas húmidas e ríos da cunca do Chagres, na rexión central de Panamá. É un dos sapos máis pequenos do mundo; os machos miden de 26 a 30 mm e as femias de 36 a 40 mm.

Descrición
----------

*A. limosus* ten dúas formas de coloración. Unha forma de cor das terras baixas, que é marrón cun fociño e puntas dos dedos amarelos, e outra forma de cor das terras altas, que é verde con marcas negras con forma de V invertido no dorso. Machos e femias de ambas as formas de cor son dimórficas sexualmente. Os machos son máis pequenos con ventre branco salpicado de manchas negras, mentres que as femias tenden a ter unha barriga vermella ou alaranxada.

Sábese pouco da súa dieta na natureza, pero crese que e similar á doutras especies de *Atelopus* que se aimentan de escaravellos, formigas, moscas e ácaros. En catividade, as ras aceptan rapidamente grandes moscas da froita, pequenas larvas de vermes e pequenos grilos.

Conservación
------------

Femia das terras baixas sobre un tronco, que busca compañeiro.
*A. limosus* está ameazado pola quitridiomicose (infección fúnxica) e a perda de hábitat. A especie declinou rapidamente na súa área de distribución. Aproximadamente o 75% de todas as especies coñecidas de terras altas de máis de 1000 m de altura xa desapareceron, mentres que o 58% das especies de terras baixas están declinando e o 38% desapareceron. Debido á preocupación polos efectos da quitridiomicose sobre este anfibio panameño endémico, o Proxecto de Rescate e Conservación de Anfibios Panameño considerou a *A. limosus* como unha especie prioritaria para manter individuos en catividade como colonia segura no Parque Municipal do Cumio da cidade de Panamá. Cando o equipo de rescate chegou a un dos últimos sitios nas terras altas onde se sabía que vivía a especie en Cerro Brewster atopou que a maioría dos individuos estaban xa afectados pola quitridiomicose. O programa de cría en catividade foi exitoso. Aínda que a rexión de terras altas parece que foi duramente afectada pola quitridiomicose, o destino das poboacións das teras baixas é máis indeterminado, xa que este fungo parasito parece ter efectos máis acusados nos lugares de terras altas.

Galería
-------

* Atelopus limosus femia (forma das terras altas).*Atelopus limosus* femia (forma das terras altas).
* Atelopus limosus macho (forma das terras altas).*Atelopus limosus* macho (forma das terras altas).
* Atelopus limosus xuvenil.*Atelopus limosus* xuvenil.

Notas
-----

1. 1 2 3  Ibáñez, R. C. A. Jaramillo, and F. A. Solís (1995). "Una especie nueva de *Atelopus* (Amphibia: Bufonidae) de Panama" (PDF). *Caribbean Journal of Science* **31** (1-2): 57–64.
2. 1 2  Lindsay Renick Mayer (22 March 2013). "Rescue Project Successfully Breeds Endangered Frog Species". Panama Amphibian Rescue and Conservation Project. Consultado o 14 de setembro de 2014.
3. ↑  Frost, Darrel R. (2014). "*Atelopus limosus* Ibáñez, Jaramillo, and Solís, 1995". *Amphibian Species of the World: an Online Reference. Version 6.0*. American Museum of Natural History. Consultado o 14 de setembro de 2014.
4. ↑  P Durant, JW Dole (1974) Food of *Atelopus oxyrhynchus* (Anura: Atelopodidae) in a Venezuelan cloud forest Herpetologica 30:183-187
5. ↑  La Marca, E.; Lips, K. R.; Lotters, S.; Puschendorf, R.; Ibanez, R.; Rueda-Almonacid, J. V.; Schulte, R.; Marty, C.; Castro, F.; Manzanilla-Puppo, J.; Garcia-Perez, J. E.; Bolanos, F.; Chaves, G.; Pounds, J. A.; Toral, E.; Young, B. E. (2005). "Catastrophic population declines and extinctions in Neotropical harlequin frogs (Bufonidae: Atelopus)". Biotropica 37 (2): 190–201. doi 10.1111/j.1744-7429.2005.00026.x.
6. ↑  "Panama amphibian rescue challenged by rapid spread of chytrid fungus". Panama Amphibian Rescue and Conservation Project. 12 January 2010. Consultado o 14 de setembro de 2014.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Atelopus limosus*** |

|  |  |
| --- | --- |
| Identificadores taxonómicos | 
* ADW: Atelopus\_limosus
* Amphibiaweb: 5540
* EOL: 1019202
* GBIF: 5216643
* iNaturalist: 21697
* IRMNG: 10458887
* ITIS: 661690
* IUCN: 54520
* NCBI: 1264904
* uBio: 4801350

 |